pythainlp/thai_wikipedia_clean_20230101 huggingface dataset:
เริ่มแรกแอปเปิลทีวีทำงานบน Mac OS X v10.4 Tiger รุ่นปรับปรุง เพื่อให้แสดงผลมายังผู้ใช้ด้วยอินเทอร์เฟต (interface) ที่คล้ายกับ ฟรอนท์โรล (Front Row). เมื่อส่วนอินเทอร์เฟตนี้ถูกรวมเข้ากับ Mac OS X v10.5 ในช่วงปลายปี พ.ศ. 2550, ซึ่งเป็นการปรับปรุงแอปเปิลทีวีครั้งสำคัญ ("Take Two" และรุ่นถัดไป) ก็ไม่ได้รวม Front Row อีกต่อไป สื่อในแอปเปิลถูกจัดเป็น 6 กลุ่ม (ภาพยนตร์, รายการทีวี, เพลง, YouTube, podcasts, และภาพถ่าย) และแสดงในเมนูเริ่มต้น พร้อมกับตัวเลือก Settings สำหรับการตั้งค่า รวมถึงการอัพเกรดโปรแกรม การรวม Apple Remote ถูกใช้ในการเลื่อนเมนูด้วยปุ่มขึ้นลง และเลือกด้วยปุ่มเพลย์ ปุ่มซ้ายขวา ถูกใช้ในการทำดูย้อน และเร่งไปข้างหน้าในขณะทำการชมภาพยนตร์ หรือเลื่อนเพลงไปยังเพลงก่อนหน้า หรือเพลงถัดไปในขณะฟังเพลง
เหมือนแผงหน้าปัดฟรอนท์โรล์บนแมค, ตัวเลือกรายการทีวี จะสามารถให้ผู้ใช้ทำการเรียงข้อมูลด้วยการ เล่นครั้งล่าสุด หรือวันที่ และในตัวเลือกภาพยนตร์ จะสามารถแสดงตัวอย่างภาพยนตร์ที่เข้าใหม่ สามารถทำบุคมาร์คได้กับสื่อภาพยนตร์ทุกชนิด ได้แต่ ภาพยนตร์ รายการทีวี มิวสิควีดีโอ และ วีดีโอพอดคาสต์ แอปเปิลทีวีสามารถทำบุคมาร์คในสตรีมวีดีโอถ้ามีการเล่นอยู่กลางเรื่องเพื่อสามารถเล่นต่อไปได้เมื่อมีการเล่นครั้งถัดไป เมนูย่อย "Music" ก็มีการนำเสนอการทำงานที่คล้ายกับที่ทำในไอพอด (iPod), โดยแสดงเพลงที่มีด้วยการเรียงลำดับตาม ศิลปิน อัลบั้ม เพลง ชนิดของเพลง และผู้แต่ง และยังสามารถทำการสุ่ม และแสดง ออดิโอบุค ประเภทสื่อที่เป็นถูกเลือกด้วยรีโมท ภาพเคลื่อนไหวของอัลบั้มจะถูกแสดงขึ้นมาด้านข้างของสื่อประเภทที่เลือก ในขณะที่ทำการเล่นออดิโอ อย่างเพลงหรือออดิโอพอดแคสต์ แอปเปิลทีวีจะคอยเลื่อนข้อมูลอัลบั้มบนหน้าจอแสดงผลเพื่อป้องกันการไหม้ของหน้าจอแสดงผลบริเวณนั้นจากการแสดงข้อมูลซ้ำ ๆ ที่บริเวณเดียว
ในเครื่องรุ่นที่ 2 แอปเปิลทีวีทำงานบน iOS, แทนที่จะเป็น Mac OS X ที่ถูกปรับปรุงจากรุ่นปกติ ทำให้ส่วนติดต่อผู้ใช้มีบางส่วนไม่ตรงกับในเครื่องรุ่นที่ 1 บ้าง
การปรับแต่งและการแฮ็ก (Modifications and hacks).
คุณสามารถบอกรุ่นของเครื่องแอปเปิลทีวีของคุณ โดยไปยัง Setting ของแอปเปิลทีวี แล้วเลือก General และ About แล้วจะนำทำการค้นหาจากเว็บสำหรับรุ่นที่แอปเปิลที่แสดง ตัวอย่างเช่น เครื่องของคุณมีรุ่นเป็น MC572LL/A, เมื่อทำการค้นหาจะเป็น แอปเปิลทีวีรุ่นที่ 2
คุณจำเป็นที่จะต้องทราบรุ่นของแอปเปิลทีวีของคุณก่อนที่จะทำกระบวนการการแก้ไขปรับปรุง การปรับปรุงไม่สามารถทำได้ในบางรุ่น และแอปเปิลทีวีรุ่นที่ 3 ไม่สามารถเจลเบรกได้
รุ่นที่ 1 (1st generation).
ระหว่างวันเปิดตัวของแอปเปิลทีวีรุ่นที่ 1 ได้เกิดการแฮ็กที่เป็นทางพาณิชย์ และไม่ทางพาณิชย์ขึ้น การแฮ็กอนุญาตให้ผู้ใช้สามารถเข้าถึงแอปเปิลทีวีระยะไกล และเพิ่มความสามารถในการสนับสนุนการเข้ารหัส (codecs) อื่น ๆ, การติดตั้ง Mac OS X Tiger ฉบับเต็ม, ใช้งานฮาร์ดไดร์ฟผ่านทาง USB, ใช้งานเพื่อการท่องเว็บ, ใช้รีโมทคอนโทรที่ไม่ใช่ของแอปเปิล, และการดาวโหลดเมตาดาต้า (metadata) จาก IMDb ในกลางปี พ.ศ. 2552, Fire Core ได้ปล่อยซอร์ฟแวร์ aTV Flash เพื่อให้แอปเปิลทีวีสนับสนุนสื่อในฟอร์แมทอื่น, เว็บเบราว์เซอร์, การสนับสนุน USB ฮาร์ดไดรฟ์ภายนอก, และอื่น ๆ ในฟรีและโอเพนซอร์สรายอื่นอย่าง atvusb-creator ได้ให้ทำเหมือน ๆ กันโดยสามารถใช้ตัวเชื่อมกับกราฟิกพื้นฐานบน Mac และ Windows
ในเดือนมิถุนายน พ.ศ. 2554 แอปเปิลไม่ได้ปกป้องการทำการปรับปรุงโดยผู้ใช้แอปเปิลทีวี แต่เตือนว่าการทำการแฮ็กจะมีผลให้การประกันสิ้นสุดลง
การติดตั้งอัปเดตสำหรับระบบแอปเปิลทีวีโดยปกติจะทำการกำจัดซอฟต์แวร์แฮ็กออก แต่แอปเปิลทีวีที่ถูกแฮ็กส่วนมากจะทำการอัฟเดตได้ปกติ
ปลั๊กอินส่วนมากในฟรอนท์โรล มีส่วนน้อย และไม่ค่อยได้ทำการอัปเดตให้ทำงานกับแอปเปิลทีวีที่ทำงานบน iOS 2.x AwkwardTV รายงานว่ามี 10 ปลั๊กอินจาก 32 ปลั๊กอินที่ได้รับเครื่องหมายการใช้ได้ด้วย "Take Two" อัปเดต
ความนิยมในการปรับแต่ง รวมถึงการเปลี่ยน ส่วนติดต่อผู้ใช้ฟรอนท์โรลในแอปเปิลทีวีด้วยซอร์ฟแวร์ media center ตัวอื่น รวมถึง Plex, XBMC Media Center และ Boxee จนถึง Boxee ติดตั้งปลั๊กอิน Netflix Watch Instantly, ซึ่งแอปเปิลทีวีไม่สามารถทำการประมวลผลได้เพียงพอกับการใช้งาน Silverlight framework ที่ปลั๊กอิน Netflix ใช้งานอยู่
ผู้ใช้มักปรับฮาร์ดดิสก์ภายในแอปเปิลทีวีรุ่นที่ 1
การแฮ็กฮาร์ดแวร์ทำให้แอปเปิลทีวีรุ่น 1 สามารถส่งเอาท์พุดที่เป็นสีไปยัง composite video สำหรับเฟิร์มแวร์ (firmware) version 3.0 ส่วน เฟิร์มแวร์ 2.x hack เป็นการเรียกเคอร์เนล (kernel) ที่เรียกว่า TVComposite.kext
True 1080p playback และ เอาต์พุตท์ video สามารถเปิดใช้งานบนแอปเปิลทีวีรุ่น 1 โดยการติดตั้ง installing a Broadcom CrystalHD PCI-e card และ version 10.0 (Dharma) และในตอนหลัง XBMC ทำงานบน Linux แทนที่จะทำงานบน Mac OS X 10.4.x ที่เป็นระบบปฏิบัติการพื้นฐาน ซึ่งได้เริ่มต้นตั้งแต่ มิถุนายน พ.ศ. 2553 โดยผู้สร้างชื่อ Sam Nazarko ในเดือนมีนาคม พ.ศ. 2554 นั้น Nazarko ได้ออกส่วนติดตั้ง GUI สำหรับ Linux และ Windows แพลตฟอร์มที่ทำให้สามารถทำการติดตั้งได้อย่างรวดเร็วสำหรับ Minimal distribution ใน distribution ได้เสนอ การสนับสนุน PVR และ AirPlay และยังคงมีการอัปเดตอยู่อย่างต่อเนื่องจนถึงปัจจุบัน
AirPlay video และ photo streaming สามารถทำได้ในแอปเปิลทีวีรุ่น 1 โดยการติดตั้ง Remote HD plugin, Plex หรือ XBMC Media Center
รุ่นที่ 2 (2nd generation).
แอปเปิลทีวี รุ่นที่ 2 เป็นครั้งแรกที่มีระบบปฏิบัติการที่มาจาก iOS
นักพัฒนาที่ได้ประยุกต์ใช้ iOS jailbreaking ซึ่งเป็นซอฟต์แวร์ที่ทางแอปเปิลไม่อนุมัติ อาจทำให้การประกันสิ้นสุดลงเมื่อถูกติดตั้งในแอปเปิลทีวี การติดตั้งสามารถทำได้โดยดาวน์โหลดแอปเปิลทีวีเฟิร์มแวร์จากเซิร์ฟเวอร์ของแอปเปิล แล้วใช้คัสตอมเฟิร์มแวร์อย่าง Seas0nPass หรือ PwnageTool เพื่อทำการสร้างอัสตอมเฟิร์มแวร์ ผู้ใช้จะติดต่อแอปเปิลทีวีไปยัง iTunes, เปลี่ยนโหมดแอปเปิลทีวีเป็น DFU และเรียกคืน (restore) คัสตอมเฟิร์มแวร์ไปยังแอปเปิลทีวี
คัสตอมเฟิร์มแวร์จะให้การสนับสนุน SSH ไปยังอุปกรณ์ ที่ที่ผู้ใช้สามารถใช้ APT ในการติดตั้งซอร์ฟแวร์ไปยังอุปกรณ์ หรือ GUI รุ่นที่คล้ายกับ Cydia ซึ่งถูกเรียกว่า NitoTV ซึ่งได้รวมถึงไดร์เวอร์ที่ทำการเปิดการทำงานของ Build-in Bluetooth ในปัจจุบันยังมีซอร์ฟแวร์จำนวนไม่มากที่ทำงานได้บนแอปเปิลทีวี อย่างไรก็ตาในวันที่ 20 มกราคม พ.ศ. 2554 กลุ่ม XBMC ได้ออกซอร์ฟแวร์เวอร์ชันแรกอย่างเป็นทางการอย่าง XBMC Media Center สำหรับอุปกรณ์รุ่นที่สอง เมื่อเร็ว ๆ นี้ Plex Media Center ที่เป็น Thin Client ได้เพิ่งเปิดตัวมา
ในเดือนกุมภาพันธ์ พ.ศ. 2554 นั้น Greenpois0n RC6 ได้ให้การทำเจลเบรกอย่างเต็มที่โดยรองรับแอปเปิลทีวีรุ่นที่ 2 บน iOS 4.2.1 ซึ่งใช้วิธีที่ง่ายกว่า Seas0nPass หรือ PwnageTool
รุ่นที่ 3 (3rd generation).
แอปเปิลทีวีรุ่นที่ 3 ได้ออกมาใน เดือนมีนาคม พ.ศ. 2555 เจลเบรกสำหรับแอปเปิลทีวีรุ่นที่ 3 ได้แสดงให้เห็นถึงการทำที่ยากขึ้นกว่าในเวอร์ชันก่อนหน้า อย่างไรก็ตามในเบต้าเวอร์ชัน Snow3rd อ้างว่าสามารถทำเจลเบรกแอปเปิลทีวีรุ่นที่ 3 ได้ แต่หลังจากทำการวิเคราะห์วีดีโอในการทำเจลเบรกคล้ายกับว่ายังไม่สามารถทำได้จริง Bootrom ของแอปเปิลทีวีรุ่นนี้ ได้ถูกทำ hardened เพื่อป้องกันการเข้าใช้งานที่ผ่านทางเจลเบรกในรุ่นก่อนหน้าของแอปเปิลทีวี Bootrom-level เพื่อเข้าใช้ซึ่งจำเป็นที่จะทำการเจลเบรกและแอปเปิลทีวีได้ปิด Micro-USB พอร์ตจนกว่า port จะทำการ fully booted แม้ว่า FireCore LLC กลุ่มที่ทำงานอิสระ ซึ่งได้ทำการนำเสนอการทำเจลเบรกบนแอปเปิลทีวี การแยกตามกลุ่มการทำงาน และมีความเป็นไปได้ในการนำเสนอแอปเปิลทีวีรุ่นที่ 3 ที่ถูกเจลเบรก Plexconnect (giving Plex functionality) ในปัจจุบันสามารถมีโดยไม่จำเป็นต้องทำเจลเบรกสำหรับรุ่นที่ 2 และ รุ่นที่ 3
รุ่นที่ 3 Rev A (3rd generation Rev A).
แอปเปิลทีวีรุ่นที่ 3 Rev ได้ถูกนำสุ่ตลาด วันที่ 28 มกราคม พ.ศ. 2556 เหมือนกับรุ่น 3 ก่อนหน้า มันไม่มีการ bootrom เพื่อเข้า และวิธีนี้ยังไม่มีการเจลเบรกสำหรับเครื่องรุ่นนี้ยกเว้น Plexconnect (จากที่กล่าวข้างต้น)
แอปเปิลทีวีไม่มีทีวีจูนเนอร์รวมถึงเครื่องอัดวีดีโอมาพร้อมกับเครื่อง ทั้งสองความสามารถนี้สามารถทำได้โดยทำการติดต่อกับคอมพิวเตอร์ผ่านทางผลิตภัณฑ์ของผู้ผลิตรายอื่น อย่าง ซอฟต์แวร์ PVR ที่ติดต่อกับ iTunes และสามารถตั้งเวลาการอัด HDTV โดยอัตโนมัติผ่านทางแอปเปิลทีวีเพื่อที่จะทำการเล่นซ้ำอีกครั้ง
ส่วนติดต่อผู้ใช้ ฟรอนท์โรลไม่มีฟังก์ชันบางอย่างเหมือน iTunes รวมถึงการให้เรทติ้ง, การตรวจสอบยอดเงินในบัญชี, การเพิ่มเงินในบัญชี, การซิงค์ที่จากคอมพิวเตอร์หลาย ๆ เครื่อง, สนับสนุน (วิทยุทางอินเทอร์เน็ต) เต็มรูปแบบ, และเกมส์
การค้นหาภาพยนตร์ต้องทำผ่าน iTunes Store เท่านั้น ไม่สามารถหาจากฮาร์ดดิสก์ของเครื่อง หรือในเครือข่ายได้
การเช่าภาพยนตร์บนแอปเปิลทีวี ต้องรับชมบนแอปเปิลทีวี, ไม่เหมือนกับการเช่าบน iTunes, ที่สามารถส่งไปยังอุปกรณ์อื่น ๆ ที่เปิด อย่าง iPod, iPhone หรือ Apple TV ได้ แต่ภาพยนตร์ที่ซื้อผ่านทาง Apple TV สามารถจะย้ายไปยังอุปกรณ์อื่น ๆ ได้ อย่างเช่น iPod หรือ iPhone โดยผ่านทาง iTunes
แอปเปิลทีวีไม่สนับสนุนโพรโทคอล HDMI Consumer Electronics Control (HDMI CEC) สำหรับทำการควบคุมอย่างอัตโนมัติโดยรีโมททีวี
บนแอปเปิลทีวี (รุ่นที่ 2), ดิจิตอลออดิโอเอาพุตท์ (digital output audio) สามารถทำการแซมปลิงได้ถึง 48 kHz, รวมถึงการริบ CD แบบ lossless CD rips ที่ 44.1 kHz แม้ว่าจะเป็นความถี่ที่สูง และความแตกต่างจะไม่ค่อยแตกต่างเมื่อทำการฟังในหลาย ๆ กรณี สื่อออดิโอก็ไม่ได้ดีที่สุดในมุมมองของการส่งข้อมูลทางดิจิตอล
ข้อจำกัดที่ผ่านมาในรุ่นก่อน ๆ.
รูปภาพจะเป็นต้องซิงค์กับอุปกรณ์จนกว่า iTunes ทำการอัปเดตสตรีม
ในเดือนกุมภาพันธ์ พ.ศ. 2552, อัปเดตซอฟแวร์รุ่น 2.0 ("Take Two") ยอมให้ผู้ใช้ทำการเช่าภาพยนตร์ที่มีความคมชัดปกติ หรือแบบ HD ที่มีระบบเสียง Dolby Digital 5.1 รอบทิศทาง ซึ่งก่อนหน้านี้แอปเปิลทีวีจะสนับสนุนเฉพาะ Dolby Pro Logic simulated 5.1, จนถึง Full 5.1 Surround Sound digital ถ้าอุปกรณ์ผู้รับสนับสนุน 5.1 ติดต่อด้วยสายใยแก้วไปยังแอปเปิลทีวี และสื่อออดิโอมีการเข้ารหัส (Encode) แบบ Lossless. QuickTime และ Apple TV ไม่มี AC-3 codec, และ สื่อของ iTunes Store สนับสนุนแต่เสียงรอบทิศทาง 4.0. สำนักข่าวทางเว็บไซต์ได้รายงานว่าผู้ใช้บางคนได้พยายามเพิ่มส่วนสนับสนุน AC-3 (Dolby Digital) 5.1 channel โดยการแฮ็กแอปเปิลทีวี
ก่อนการอัปเดต 2.3, แอปเปิลรีโมทสามารถทำการควบคุมเสียงและ ฟรอนท์โรลผ่านทาง เครื่องคอมพิวเตอร์แมคอินทอช (Macintosh) แต่ในแอปเปิลทีวีทำได้แค่การควบคุมเสียง
นักวิจารณ์กล่าวว่าแอปเปิลทีวี มีหน้าจอติดต่อผู้ใช้ที่ยุ่งเหยิง ยากต่อการเรียกดูหรือค้นหาภาพยนตร์ และมีความจำเป็นที่ต้องใช้ Netflix-like queues และ "watched" flags หรือวันที่ แอปเปิลได้ปล่อย ลิสท์ภาพยนตร์ที่ต้องการ ลิสท์สำหรับเล่นภาพยนตร์ และ แฟลกที่แสดงการเคยรับชม ในแอปเปิลทีวี เวอร์ชัน 2.1 ถึง 2.4.
ตอนเริ่มต้นแอปเปิลทีวีใช้ QuickTime 7, ดังนั้นจึงไม่สามารถเล่นวีดีโอที่ใช้ H.264 Sample Aspect Ratio (ต้องใช้ QuickTime X) ซึ่งในรุ่นที่ 2 แอปเปิลถึงสนับสนุน H.264
Apple TV (รุ่นที่ 1).
ภายในสัปดาห์แรกของการจองในเดือนมกราคม พ.ศ. 2550 แอปเปิลทีวีเป็นสินค้าที่เป็นที่ 1 ในการจองอุปกรณ์การที่แอปเปิลสโตร์ (Apple Store) การจองมากว่า 100,000 ชุดในปลายเดือนมกราคม และแอปเปิลคาดว่าจะขายได้กว่าล้านชุดก่อนช่วงฤดูฮอลิเดย์ของปี 2550 นักวิเคราะห์เริ่มกล่าวขวัญให้เป็น "ผู้ฆ่า DVD" ("DVD killer") ที่สามารถให้บริการได้หลายบริการ นักวิเคราะห์คาดการว่าแอปเปิลจะสามารถขายได้กว่า 1.5 ล้านชุดในปีแรก นอกจากแอปเปิลสตอร์ (Apple Store), Best Buy เป็นผู้ค้ารายปลีกรายแรกที่ขายอุปกรณ์นี้ Target และ Costco ขายตามหลังจากนั้นไม่นาน
หลังจากขายได้ 2 เดือน Forrester Research คาดการว่าแอปเปิลสามารถขายแอปเปิลทีวีได้ล้านชุด เนื่องจากผู้บริโภคชอบสื่อที่มีโฆษณามากกว่าสื่อที่ต้องจ่ายค่าสมาชิก Forrester คาดว่าบริษัทเคเบิลจะเป็นผู้ได้รับผลประโยชน์มากกว่าผู้ให้บริการสืออย่าง iTunes Store หลังจากนั้นไม่นานแอปเปิลได้ปล่อยฟังก์ชันการดู YouTube และบ่งบอกถึงแอปเปิลทีวีเป็น "เครื่องเล่น DVD สำหรับอินเทอร์เน็ต" ในนักวิเคราะห์บางสำนักคาดว่า "ยูทูปบนแอปเปิลทีวีมีศักยภาพและมีโอกาสจะพัฒนาไปในอนาคต" แต่โดยรวมแล้วนักวิเคราะห์ยังมีความเห็นที่เป็นเชิงลบกล่าวถึงอุปกรณ์นี้คือเป็นงานอดิเรก ที่มีความสำคัญน้อยกว่า แมคอินทอช (Macintosh),ไอพอด (iPod), และ ไอโฟน (iPhone)
ในไตรมาสสุดท้ายของปี พ.ศ. 2551 มียอดขายมาถึง 3 เท่าเมื่อเทียบกับไตรมาสสุดท้ายของปี พ.ศ. 2550
ในรายงานทางการเงินไตรมาสแรกของแอปเปิล ปี พ.ศ. 2552 ทางการประชุมทางไกล ทิม คุก ในขณะนั้นเป็น acting chief executive ได้กล่าวว่า การขายแอปเปิลทีวีได้เพิ่มเป็น 3 เท่าเมื่อเทียบกับไตรมาสเดียวกันของปีก่อน และเขาใด้ให้ความสำคัญกับธุรกิจการเช่าภาพยนตร์ที่กำลังเป็นไปได้ด้วยดีสำหรับแอปเปิล ซึ่งแอปเปิลเองควรที่จะทำการลงทุนต่อไปกับการให้เช่าภาพยนตร์ และแอปเปิลทีวี, แต่แอปเปิลทีวียังคงเป็นงานอดิเรกของบริษัทต่อไป จากการเติบโตของสื่อทีวีดิจิตอล และผู้บริโภคได้หันมาใช้บริการสื่อทางเลือก, นักวิเคราะห์ได้คาดการว่าจะสามารถขายแอปเปิลทีวีได้กว่า 6.6 ล้านเครื่องในปลายปี พ.ศ. 2552
Apple TV (รุ่นที่ 2).
รุ่นที่สองขายได้ 250,000 ชุดในสองสัปดาห์แรกหลังเปิดตัว ในวันที่ 2 ธันวาคม พ.ศ. 2553 แอปเปิลประกาศว่าสามารถขายถึงแอปเปิลทีวีได้ 1 ล้านชุด และในไตรมาสที่สองของปี พ.ศ. 2554 ได้เพิ่มขึ้นจากเดิมเป็น 2 ล้านชุด โดยขายได้ 820,000 ชุดถูกขายในไตรมาสนี้
ในวันที่ 24 มกราคม 2555 แอปเปิลประกาศว่าสามารถขายได้ 1.4 ล้านชุดในไตรมาสแรกของปี พ.ศ. 2555 และ 2.8 ล้านชุดในปี พ.ศ. 2554 (4.2 ล้านชุดจนถึงวันที่ 1 มกราคม พ.ศ. 2553)
Apple TV (รุ่นที่ 3).
ทิม คุก (Tim Cook) ได้นำเสนอที่การประชุม All Things Digital conference ในเดือนเมษายน พ.ศ. 2555 และสามารถขาดได้ 2.7 ล้านเครื่องในปี พ.ศ. 2555
ผลประกอบการในไตรมาสสุดท้ายของปี พ.ศ. 2555, Engadget รายงานข้อมูลจาก ทิม คุก ว่า แอปเปิลสามารถนำส่งแอปเปิลที่ได้กว่า 1.3 ล้านเครื่องในไตรมาสที่ 4 ของปี (คาดการว่าเป็นแอปเปิลทีวีรุ่นที่ 3)
MacObserver รายงานข้อความจาก ทิม คุก ในไตรมาสที่ 1 ของปี พ.ศ. 2556 ผลประกอบการของแอปเปิล สามารถขายแอปเปิลทีวีกว่า 2 ล้านเครื่องในปลายเดือนธันวาคมของปีก่อนหน้า (คาดการว่าเป็นแอปเปิลทีวีรุ่นที่ 3)
จากการรายงานที่กล่าวมานำไปสู่การประมาณการปริมาณการขายสะสนของรุ่นที่ 3 ได้กว่า 6 ล้านเครื่องในวันที่ 1 มกราคม พ.ศ. 2556
วันที่ 28 กุมภาพันธุ์ พ.ศ. 2557 ที่งานผู้ถือหุ้นแอปเปิลพบแอปเปิล CEO ทิม คุกได้แสดงให้เห็นว่าปี พ.ศ. 2556 แอปเปิลทีวีทำรายได้กว่า 1 ล้านบาทให้แก่แอปเปิล
เปรียบเทียบกับ แมคมินิ (Mac Mini comparison).
ผู้ที่ต้องการหาทางเลือกอื่นทดแทนแอปเปิลทีวี อาจพิจารณาไปยังอุปกรณ์ Mac Mini เนื่องจากฮาร์ดแวร์ที่มีความสามารถมากกว่า แม้ราคาจะสูงกว่า แต่ก็เป็นทางเลือกหนึ่งสำหรับ Home Theater PC (HTPC) เหมือนกับคอมพิวเตอร์ทั่วไป, แมคมินิ ขาดความเรียบง่าย และความง่ายต่อการใช้งานเหมือนแอปเปิลทีวี แมคมินิจำเป็นต้องได้รับการยืนยันในสำหรับ FairPlay เพื่อใช้งานกับคอมพิวเตอร์ซึ่งไม่เหมือนกับแอปเปิลทีวี หรืออุปกรณ์อื่นภายใต้ระบบปฏิบัติการ iOS อย่างไรก็ตาม การกำหนดค่าเพื่อใช้งานแอปพลิเคชันโฮมเทียร์เตอร์เพียงครั้งเดียว ผู้ชมก็สามารถใช้งานรีโมทรคอนโทรอย่าง ระบบนำทางในฟรอนท์โรล (Front Row) แม้ว่าในการจัดการสื่ออื่น ๆ ยังคงเป็นส่วนเสริม ฟรอนท์โรล (Front Row) จะสามารถใช้ใน Mac OS X 10.4 จนถึง 10.6, และถูกเอาออกใน Mac OS X Lion (10.7) เป็นต้นไป ข้อได้เปรียบในมินิแมค คือสามารถเพิ่มที่เก็บข้อมูล สนับสนุนวีดีโอและออดิโอได้หลายฟอร์เแมต และสามารถใช้ตัวจัดการสื่อของผู้ผลิตรายอื่นได้ แมคมินิรีโมทสามารถควบคุมเสียงได้ทุกแอปพลิเคชันทั้งวีดีโอ และออดิโอ
แมคมินิสามารถเล่นสตรีมอย่าง YouTube, Hulu และ Netflix โดยใช้บราวว์เซอร์ หรือ แอปพลิเคชัน HTPC ฟรีในเวอร์ชันเต็มอย่าง Plex และ XBMC Media Center
แอปเปิลทีวีจำเป็นต้องทำการแฮ็กเพื่อทำการเพิ่มซอฟต์แวร์อย่าง Plex และ XBMC Media Center เพื่อชดเชยความสามารถที่ถูกลดทอนการทำงานของเบราว์เซอร์พื้นฐานในระบบ ตั้งแต่โปรแกรมพวกนี้ไม่ได้อยู่ในการส่วนการติดตั้งและโปรแกรมที่ถูกต้องจากผู้ผลิตได้เอาการแฮ็กออกทำให้การติดตั้งมีผลทำให้การประกันสิ้นสุดลง
ยศพล เทียงดาห์
ยศพล เทียงดาห์ (ชื่อเล่น: เต้ย) เกิดที่จังหวัดสุรินทร์ ประเทศไทย เขาเป็นนักฟุตบอลผู้ทำหน้าที่ในตำแหน่งผู้รักษาประตู ให้แก่ขอนแก่น ยูไนเต็ด ในไทยลีก โดยยืมตัวจากบุรีรัมย์ ยูไนเต็ด
เดือนพฤศจิกายน พ.ศ. 2555 ยศพล เทียงดาห์ เป็นหนึ่งในฟุตบอลจากสังกัดสโมสรฟุตบอลบุรีรัมย์ ยูไนเต็ด ที่เดินทางไปฝึกซ้อมกับสโมสรฟุตบอลเลสเตอร์ซิตี ณ ประเทศอังกฤษ โดยเขาได้มีโอกาสฝึกซ้อมกับแคสเปอร์ ชไมเคิล ซึ่งเป็นผู้รักษาประตูของทีมดังกล่าว
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ยศพลมีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ
พ.ศ. 2556 ยศพล เทียงดาห์ เป็นหนึ่งในผู้ได้รับเลือกให้เข้าร่วมทำหน้าที่ให้แก่ฟุตบอลทีมชาติไทยในการแข่งขันเอเชียนคัพ 2015 รอบคัดเลือก และช่วงเดือนพฤศจิกายน พ.ศ. 2556 เขายังได้รับการเรียกตัวจากเกียรติศักดิ์ เสนาเมือง เพื่อทำหน้าที่ร่วมกับฟุตบอลทีมชาติไทย ในการแข่งขันซีเกมส์ 2013 ที่ประเทศพม่า กรณีที่ผู้รักษาประตูรายอื่นของทีมได้รับบาดเจ็บ
ฮันนี่ ศรีอีสาน
ฮันนี่ ศรีอีสาน (22 ตุลาคม พ.ศ. 2514 – 26 กุมภาพันธ์ พ.ศ. 2535) ชื่อเล่น พิณ เป็นชื่อการแสดงของ สุพิณ เหมวิจิตร เป็นนักร้องแนวเพลงลูกทุ่งหมอลำชาวไทย เจ้าของเพลง "น้ำตาหล่นบนที่นอน" "วอนพี่มีรักเดียว" "สาวกาฬสินธุ์"
ฮันนี่ ศรีอีสาน มีชื่อจริงคือ สุพิณ เหมวิจิตร มีชื่อเล่นว่า พิณ เกิดเมื่อวันที่ 22 ตุลาคม พ.ศ. 2514 เป็นลูกสาวคนสุดท้องของพี่น้อง 14 คน ของนายคำภา และนางมี เหมวิจิตร เกิดที่บ้านเมย ตำบลดงลิง อำเภอกมลาไสย จังหวัดกาฬสินธุ์ จบแค่ชั้น ป.6 เมื่อปี พ.ศ. 2526 จากโรงเรียนโคกเมยประชาพัฒนา ด้วยใจรักในชีวิตศิลปิน ปี พ.ศ. 2529 ขณะอายุ 15 ปี ก็ได้เข้าสู่วงการหมอลำ เป็นนางเอกหมอลำยอดนิยมอยู่หลายคณะ เช่น ดอกฟ้ามหากาฬ เลิศฟ้าพรสวรรค์ ฯลฯ
เธอเริ่มบันทึกเทปเมื่อปี พ.ศ. 2534 ในอัลบั้มชุด น้ำตาหล่นบนที่นอน โดยการชักชวนของดาว บ้านดอน และในขณะนั้นเพลง เสือ ของฮันนี่ ภัสสร บุณยเกียรติ กำลังโด่งดังเธอจึงใช้ชื่อในการแสดงว่า "ฮันนี่ ศรีอีสาน" (ซึ่งฮันนี่เป็นหมอลำคนแรกและคนเดียวที่สวมชุดว่ายน้ำขึ้นปก "มาลัยไทยรัฐ") ช่วงนั้นนักร้องหมอลำนิยมตั้งชื่อตามอย่างดารา หรือนักร้องสตริงดัง ๆ อาทิ อำพล ภูไท มาช่า ฟ้าอิสาน ฯลฯ
25 มกราคม พ.ศ. 2534 เธอได้พบกับบริษัท เยนาวี่ โปรโมชั่น และบันทึกเสียงชุดแรกชื่อ "น้ำตาหล่นบนที่นอน" จากผลงานการประพันธ์ของดาว บ้านดอน ด้วยเสียง ที่เป็นเอกลักษณ์ และแนวการลำที่ไม่เหมือนใคร ทำให้เธอประสบความสำเร็จอย่างมาก ต่อมาวันที่ 8 ตุลาคม พ.ศ. 2534 ก็มีผลงานชุด "วอนพี่มีรักเดียว" ตามมาอีก ผลงานทั้งสองชุดได้รับการต้อนรับอย่างดีจากแฟนเพลงทั่วประเทศ ฮันนี่ ศรีอีสาน จึงได้เปิดวงของตนเองตามคำเรียกร้องของแฟนเพลง จวบจนถึงบั้นปลายของชีวิต ซึ่งเธออยู่ในวงการเพลงระดับชาติแค่ 1 ปีเท่านั้น หลังการเสียชีวิต ทางต้นสังกัดได้จัดทำเทปชุด "บันทึกการแสดงสดด้านหน้าเวทีของฮันนี่ ศรีอีสาน" ออกมาอีก 1 ชุด
ฮันนี่ ศรีอีสานเสียชีวิตขณะกลับจากการแสดงที่ อำเภอปรางกู่ จังหวัดศรีสะเกษ รถปิกอัพยางแตก​พลิกคว่ำ ที่ถนนศรีสะเกษ-อุบลราชธานี กิโลเมตรที่ 7-6 ตำบลหนองแก้ว อำเภอเมืองศรีสะเกษ เมื่อวันพุธที่ 26 กุมภาพันธ์ พ.ศ. 2535 เวลา 04.30 น. คอหักเสียชีวิตคาที่
ฮันนี่ เสียชีวิตเมื่ออายุเพียง 20 ปี และจุดที่ฮันนี่ประสบอุบัติเหตุ มีการสร้างศาลไว้เป็นที่ระลึก และในวันครบรอบการเสียชีวิตของเธอ ก็จะมีการจัดการแสดงคอนเสิร์ตเป็นประจำ
มาการอง
สโมสรฟุตบอลบาร์เซโลนาในฤดูกาล 2014–15
ฤดูกาล 2014-15 ของ สโมสรฟุตบอลบาร์เซโลนา ซึ่งเป็นฤดูกาลที่ 115 ของสโมสรและเป็นฤดูกาลที่ 84 ของการได้อยู่บนลีกสูงสุดของสเปน.
เมื่อสิ้นสุดฤดูกาล 2013–14 สัญญาของผู้รักษาประตู โคเซ มานวยล์ ปินโต และ บิกตอร์ บัลเดส ได้หมดลง และไม่ได้ต่อสัญญาใหม่ บาร์เซโลนาได้เซ็นสัญญาอย่างรวดเร็วกับ มาร์ก-อังเดร เทอร์ ชเตเกิน จากโบรุสซีอาเมินเชินกลัทบัค ทีมในลีกบุนเดิสลีกา และ เกลาดีโอ บราโบ จากเรอัลโซเซียดัด ในวันที่ 15 พฤษภาคม การ์เลส ปูยอล ผู้ซึ่งเป็นกัปตันทีมบาร์เซโลนามายาวนาน ก็ได้ตัดสินใจลาวงการฟุตบอลหลังจากที่เล่นให้กับบาร์เซโลนามานานถึง 15 ปี ปูยอลจึงได้เป็นผู้ช่วยผู้จัดการด้านฟุตบอลให้กับ อันโดนี ซูบีซาร์เรตา ในวันที่ 19 พฤษภาคม ลุยส์ เอนรีเก ได้ถูกยืนยันแล้วว่าจะเป็นผู้จัดการทีมคนต่อไป ต่อจากเคราร์โด มาร์ตีโน เมื่อสิ้นสุดฤดูกาล เอนรีเกกลับมาสู่บาร์ซาหลังจากที่เป็นผู้จัดการทีมบาร์เซโลนา เบในช่วง พ.ศ. 2551 - 2554
ในวันที่ 9 กรกฎาคม มีการยืนยันจากบาร์เซโลนาว่า โยนาตัน โดส ซานโตส จะย้ายไปบิยาร์เรอัล ด้วยค่าตัว 2 ล้านยูโร แต่โชคร้ายที่เวลาส่วนใหญ่ในฤดูกาลของบร์เซโลนากับเขา เป็นการรักษาจากอาการบาดเจ็บเอ็นที่หัวเข่า ซึ่งเกิดขึ้นเมื่อ วันที่ 23 ตุลาคม พ.ศ. 2556 การย้ายทีมครั้งนี้ โยนาตันจะกลับไปร่วมทีมกับพี่ชายของเขา โยบานี โดส ซานโตส นับตั้งแต่พวกเขาเล่นด้วยกันในทีมเยาวชนของบาร์เซโลนา ในวันที่ 10 กรกฎาคม บาร์เซโลนาได้ยืนยันว่าจะยกเลิกสัญญากับ อีซัก เกวงกา เกวงกาได้ตัดสินใจไปร่วมทีมเดปอร์ติโบเดลาโกรุญญา ที่ซึ่งเขาเซ็นสัญญาเป็นระยะเวลา 1 ฤดูกาลกับทีมกาลิเซียน ในวันเดียวกัน บาร์เซโลนาก็ได้ขายอเล็กซิส ซานเชซ ไปยังอาร์เซนอล ด้วยค่าตัว 42 ล้านยูโร ซานเชซไปจากบาร์เซโลนา หลังจากที่อยู่มา 3 ปี ที่ซึ่งเขาลงสนามทั้งหมด 141 นัด และยิงประตูไป 47 ประตู รวมทั้งสถิติฤดูกาลส่วนตัวของเขา ด้วย 21 ประตูในช่วงฤดูกาล 2013-14 ในวันที่ 11 กรกฎาคม บาร์เซโลนา และ ลิเวอร์พูล ได้ยืนยันเกี่ยวกับการซื้อขาย ลุยส์ ซัวเรซ ด้วยค่าตัว 75 ล้านปอนด์ ผู้ที่ได้รางวัลรองเท้าทองคำ หลังจากที่ค้าแข้งให้กับลิเวอร์พูลเป็นระยะเวลา 4 ฤดูกาล ด้วยการยิงประตูไป 82 ประตูในการลงสนาม 133 ครั้ง แต่บาร์เซโลนาก็ยังคงไม่มีซัวเรซ เนื่องจากถูกแบน 4 เดือนจากมีความผิดในการไปกัดกองหลังชาวอิตาลี จอร์โจ กีเอลลีนี ระหว่างฟุตบอลโลก 2014 การแบนครั้งนี้ หมายความว่าซัวเรซจะไม่สามารถเล่นให้บาร์เซโลนาได้จนกระทั่งวันที่ 26 ตุลาคม ในวันเดียวกัน โอเยร์ โอลาซาบัล ได้ย้ายไปกรานาดา โดยไม่มีค่าตัวไปยังทีมอันดาลูซิอาน ในวันที่ 16 กรกฎาคม บาร์เซโลนายืนยันว่าจะมีการยืมตัว กริสเตียน เตโย ไปยังปอร์ตู ด้วยค่าตัว 2 ล้านยูโร และมีตัวเลือกในการซื้ออยู่ที่ 8 ล้านยูโร และบาร์เซโลนายังแจ้งว่า อาเดรียนู กองหลังชาวบราซิล มีอาการหัวใจเต้นผิดปกติ และต้องพักฟื้น 4-6 สัปดาห์ ในวันที่ 19 กรกฎาคม บาร์เซโลนาได้เริ่มแข่งนัดกระชับมิตรกับเรเกรอาตีโบอูเอลบา การแข่งขันนี้จบลงด้วยผล 0-1 ด้วยลูกยิงของโจน โรมัน ในนาทีที่ 66 ในวันที่ 22 กรกฎาคม บาร์เซโลนาขายโบยัน เกอร์กิช ให้กับสโตกซิตี ในวันที่ 23 กรกฎาคม บาร์เซโลนายืนยันการซื้อขายเฌเรมี มาตีเยอ จากบาเลนเซีย ด้วยค่าตัว 20 ล้านยูโร มาตีเยอเซ็นสัญญากับบาร์ซาเป็นระยะเวลา 4 ฤดูกาล ด้วยค่าตัวย้ายออก 50 ล้านยูโร ในการซื้อขายนี้ มาตีเยอกลายเป็นนักเตะที่มีอายุเกิน 30 ปี ที่ถูกซื้อขายด้วยค่าตัวสูงที่สุด
ในวันที่ 9 สิงหาคม บาร์เซโลนายืนยันว่าจะมีการเซ็นสัญญากับ โตมัส เฟอร์มาเลิน กองหลังชาวเบลเยียม จากอาร์เซนอล ด้วยค่าตัว 19 ล้านยูโร วันถัดมาบาร์เซโลนายังยืนยันว่าอีบราฮิม อาเฟิลไล จะถูกยืมตัวโดยโอลิมเปียกอส ในวันที่ 14 สิงหาคมศาลอนุญาโตตุลาการกีฬา ได้ยืนยันโทษแบนของซัวเรซ ว่าให้ละเว้นจากฟุตบอลเป็นระยะเวลา 4 เดือน อย่างไรก็ตามซีเอเอสก็ยกเลิกโทษ "ห้ามยุ่งเกี่ยวกับฟุตบอล" ของเขาและอนุญาตให้เขาลงฝึกซ้อมกับบาร์เซโลนาได้ บาร์เซโลนายังยืนยันอีกว่าจะมีการยืมตัวของฌาราร์ต เด็วลูเฟ็ว โดยเซบิยาเป็นระยะเวลา 1 ฤดูกาล ในวันที่ 19 สิงหาคม บาร์เซโลนาถูกพิจารณาโดยฟีฟ่าว่าห้ามยุ่งเกี่ยวกับตลาดนักเตะนับตั้งแต่ตลาดนักเตะฤดูหนาว จนถึงตลาดนักเตะของฤดูกาลหน้า ด้วยเหตุผลที่ว่า บาร์ซาได้ละเมิดการเกี่ยวข้องกับซื้อขายหรือเซ็นสัญญากับนักเตะที่อายุต่ำกว่า 18 ปี ในวันที่ 24 สิงหาคม บาร์เซโลนาก็เริ่มเล่นในลีกลาลิกา โดยชนะเอลเช่ ด้วยผล 3-0 ที่สนามกัมนอว์ ในวันที่ 27 สิงหาคม บาร์เซโลนาก็ยืนยันว่าได้บรรลุข้อตกลงในการซื้อขาย โดกลัส จากเซาเปาลูในวันที่ 30 สิงหาคม บาร์เซโลนายืนยันว่าได้บรรลุข้อตกลงในการยืมตัว อเล็กซานเดอร์ ซง ไปยังเวสต์แฮม ในวันถัดมา บาร์เซโลนาก็ชนะในการเยือนครั้งแรกกับบิยาร์เรอัล ด้วยผล 1-0 โดยซานโดร กองหน้าจากบาร์ซาเบ
รวมย้ายเข้าทั้งสิ้น: 157.25 ล้านยูโร
รวมตัวเลขจำนวนเงินที่ขายทั้งสิ้น: 80.8 ล้านยูโร
รายได้สุทธิ: 76.45 ล้านยูโร
เวลาแข่งขันใน CET
อ่าวเชซาพีค
แถบมาค
วงศ์ลิลลี่
ไรช์ซเวร์
เอริก ดูร์ม
รักกา
วอลเลย์บอลชายทีมชาติแคเมอรูน
วอลเลย์บอลชายทีมชาติแคเมอรูน  เป็นตัวแทนของประเทศแคเมอรูนในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลแคเมอรูน
เทศกาลโคมไฟ
เทศกาลโคมไฟ คือ เทศกาลฉลองในวันที่ 15 เดือน 1 ตามปฏิทินจันทรคติ เป็นสัญลักษณ์ของวันสุดท้ายในการฉลองเทศกาลปีใหม่ของจีนตามปฏิทินทางจันทรคติ ในเทศกาลโคมไฟ เด็กๆ จะถือโคมไฟกระดาษ ออกไปวัดกันในตอนกลางคืน และพากันทายปริศนาที่อยู่บนโคมไฟ เรียกว่า ไชเติงหมี
ในสมัยโบราณ, โคมไฟจะทำเป็นรูปแบบง่ายๆ จะมีเพียงแต่ของกษัตริย์ และขุนนางเท่านั้นที่จะมีโคมไฟที่หรูหราใหญ่โต แต่ในสมัยปัจจุบัน, โคมไฟได้ถูกประดับประดาด้วยรูปแบบที่ซับซ้อนมากขึ้น. ตัวอย่างเช่น มักจะทำโคมไฟเป็นรูปสัตว์ต่างๆ โคมไฟมักจะทำเป็นสีแดงเพื่อเป็นสัญลักษณ์ของความโชคดี.
ในฮ่องกง, ยกให้วันนี้เปรียบเสมือนกับวันวาเลนไทน์ ในบางแห่งเทศกาลไหว้พระจันทร์ ก็จะถูกรู้จักกันในชื่อของเทศกาลโคมไฟเหมือนกัน เช่น Singapore และ Malaysia
ในเดือนแรกของปฏิทินจันทรคติเรียกว่า เดือนหยวน, และในสมัยก่อนเรียกเวลากลางคืนว่า เซียว ในภาษาจีนกลาง ดังนั้น ในประเทศจีนวันนี้จึงถูกเรียกว่า เทศกาลหยวนเซียว ในวันที่ 15 ของเดือนแรกในปีจันทรคตินี้เป็นวันที่พระจันทร์เต็มดวง ตามประเพณีของลัทธิเต๋าวันที่ 15 ในเดือนแรกของปฏิทินจันทรคติ เรียกว่า ซ่างหยวน ตรงกับคำเรียก "เทพแห่งฟ้า" " ท่านเป็นผู้ที่ชอบแสงสว่าง และวัตถุแห่งความสุข ดังนั้น ผู้คนจึงได้แขวนโคมไฟสีสันสวยงามนับพันๆ เพื่อเป็นการแสดงความขอบคุณท่าน ในปัจจุบันผู้คนจะมีการละเล่นแก้ปริศนาที่อยู่ในโคมไฟ และกินขนมบัวลอยในเทศกาลหยวนเซียว เรียกว่า ขนมทังหยวน และครอบครัวก็มีการมารวมตัวกันอย่างมีความสุข.
ตำนานกำเนิด.
มีความเชื่อที่หลากหลายต่างๆ กันเกี่ยวกับต้นกำเนิดของเทศกาลโคมไฟ. อย่างไรก็ตาม มีหนึ่งตำนานที่ดูเหมือนจะเป็นสิ่งที่ก่อกำเนิดจริงๆ คือ "ความมืดลงของฤดูหนาว" และ ผู้คนในชุมชนสามารถที่จะ "ลบความมืดนั้นออกไปด้วยแสงสว่างที่เกิดจากฝีมือมนุษย์" ที่เรียกว่า โคมไฟ ในสมัยของราชวงศ์ฮั่น เทศกาลนี้มีความเชื่อมโยงกับเทพเจ้าไท่อี่, เทพเจ้าแห่งดาวขั้วฟ้าเหนือ
มีหนึ่งตำนานบอกว่า มันคือช่วงเวลาของการบูชาเทพเจ้าไท่อี่ เป็นเทพเจ้าแห่งฟ้า เชื่อว่าเทพแห่งฟ้านี้คือผู้กุมโชคชาตะชีวิตของมนุษย์. ท่านมีมังกร16 ตัวอยู่ที่หลัง ยามที่เกิดภัยแล้ง พายุ โรคระบาดในมนุษย์ ก็จะต้องเรียกให้ท่านช่วย นับตั้งแต่กษัตริย์จินซีฮ่องเต้ กษัตริย์องค์แรกของจีน มาจนถึงกษัตริย์ทุกพระองค์จะต้องมีการจัดเทศกาลฉลองอย่างสวยงามในทุกๆ ปี โดยที่กษัตริย์ก็จะขอให้เทพเจ้าไท่อี่ดลบรรดาลให้อากาศดี และสุขภาพร่างกายแข็งแรงจงเกิดกับตัวเขาเองและประชาชน.
กษัตริย์ฮั่น หวู่ตี้ แห่งราชวงศ์ฮั่น มีความสนใจในเทศกาลนี้มาก. ในปีคริสต์ศักราช 104 เขาได้ประกาศให้เทศกาลนี้เป็นเทศกาลที่สำคัญที่สุดเทศกาลหนึ่ง และให้มีการเฉลิมฉลองกันตลอดทั้งคืน.
ตำนานเทศกาลโคมไฟอีกอันหนึ่ง ที่เกี่ยวข้องกับลัทธิเต๋า เทียนกวน เป็นเทพแห่งลัทธิเต๋ารับผิดชอบเกี่ยวความโชคดี ท่านเกิดตรงกับวันที่ 15 ในเดือนแรกของปีจันทรคติ. กล่าวกันว่าท่านเทียนกวนชอบความบันเทิงทุกประเภท ดังนั้นผู้ที่นับถือจึงจัดเตรียมกิจกรรมความสนุกที่หลากหลายในเวลาที่ขอพรให้ตนเองโชคดี.
ตำนวนเทศกาลโคมไฟอีกอันหนึ่ง ก็จะมีที่เกี่ยวข้องกับนักรบที่ชื่อว่า Lan Moon, เขาเป็นผู้นำการก่อกบฏต่อต้านกษัตริย์เผด็จการสมัยจีนโบราณ เขาถูกฆ่าลงท่ามกลางพายุกลางเมือง และการทำกบฏสำเร็จจึงได้ใช้ชื่อเขาเป็นชื่อเทศกาลเพื่อเป็นอนุสรณ์ .